stanford-oval/wikipedia huggingface dataset:
Gustaf Ludvig Arckenholtz

| Gustaf Ludvig Arckenholtz> Henkilötiedot |
| --- | --- |
Syntynyt: 10. tammikuuta 1801 Kärkölä
Kuollut: 26. joulukuuta 1867 Hattula
Ammatti:  lahjoittaja, tuomari
Gustaf Ludvig Arckenholtz (10. tammikuuta 1801 Kärkölä – 26. joulukuuta 1867 Hattula) oli suomalainen lahjoittaja ja tuomari.
Arckenholtz tuli ylioppilaaksi Turussa 1818, suoritti tuomarin tutkinnon 1821, ja samana vuonna hänestä tuli Turun hovioikeuden auskultantti. Hänet nimitettiin 1846 Sääksmäen tuomiokunnan tuomariksi, ja hän sai 1856 hovioikeudenneuvoksen arvonimen. Varatuomari hänestä tuli 1827, ja hän sai kihlakunnantuomarin arvonimen 1837.
Arckenholtz lahjoitti 1864 ja 1866 testamentilla apurahoiksi köyhille teologian ylioppilaille 20 000. Apuraha on nimetty Arckenholtzin stipendiksi. Arckenholtz oli huolissaan pappien vähyydestä, mikä esti uskonnon opetusta ja harjoitusta. Hän jätti yliopiston ratkaistavaksi apurahan summan ja jaettavien apurahojen määrän. Vuonna 1917 stipendin suuruus oli 130 markkaa.
Arckenholtz oli naimaton. Hän kuoli reessä matkalla kotiin Nikkilän kartanoon Hattulan pitäjässä.
Aiheesta muualla

Yrjö Kotivuori, Gustaf Ludvig Arckenholtz. Ylioppilasmatrikkeli 1640–1852. Verkkojulkaisu 2005
Fry & Laurie

Fry & Laurie on Stephen Fryn ja Hugh Laurien muodostama koomikkopari. Pari esiintyi aktiivisimmin 1980- ja 1990-luvulla. He tapasivat vuonna 1980 opiskellessaan Cambridgen yliopistossa. Duon tunnetuin yhteinen tv-sarja oli Kyllä Jeeves hoitaa, jossa Laurie näytteli aatelismies Bertie Woosteria ja Fry tämän hovimestaria Jeevesiä.
Televisio-ohjelmia

Musta Kyy
A Bit of Fry and Laurie
Kyllä Jeeves hoitaa
Aiheesta muualla

Cambridgen yliopisto 1982
Stephen Fryn virallinen sivusto
Gustaf Lundahl (tähtitieteilijä)

Gustaf Lundahl (5. tammikuuta 1814 Tampere – 28. joulukuuta 1844 Helsinki) oli suomalainen tähtitieteilijä ja Helsingin yliopiston tähtitieteen professori.
Lundahlin vanhemmat olivat kauppaneuvos Gustaf Lundahl ja Anna Charlotta Rung. Hänen sisarensa oli Lauantaiseurassa vaikuttanut runoilija Augusta Lundahl ja veljensä lääkäri, luonnontutkija Karl Lundahl.
Gustaf Lundahl pääsi ylioppilaaksi 1828 ja valmistui filosofian kandidaatiksi ja maisteriksi 1836 sekä lisensiaatiksi ja tohtoriksi 1840. Hän opiskeli tähtitiedettä Bonnissa Friedrich Wilhelm August Argelanderin johdolla 1838–1840 tehden havaintoja tähdenpeitoista ja muuttuvista tähdistä. Hän julkaisi täällä kaksi tutkimusta, ensimmäisessä hän laski 2. joulukuuta 1839 löytyneen komeetan rataelementit ja toinen tutkimus käsitteli Auringon liikettä kohti apeksia.  Lundahl opiskeli sitten Pulkovassa Friedrich Georg Wilhelm von Struven johdolla vuodesta 1840 alkaen. Pulkovassa Lundahl määritti aberraatio- ja nutaatiovakioille uudet arvot. Lundahl toimi Helsingin yliopiston tähtitieteen professorina 1842–1844.
Lundahl kuoli jo 30-vuotiaana sairastuttuaan 1844. Hänet on haudattu Helsingin Hietaniemen hautausmaalle.
Aiheesta muualla

Karttunen, Hannu: Vanhin tiede – Tähtitiedettä kivikaudesta kuulentoihin, s. 465.  ("Gustaf Lundahl (1814–1844)")  Helsinki:  Ursa, 2003.  ISBN 978-952-5329-26-1.
Gradia Jämsä

| Gradia Jämsä |
| --- | --- |

Sijainti:  Koulutie 12, Koulutie 19 ja Metsäoppilaitoksentie 14, 42300 Jämsänkoski
Verkkosivut
Jyväskylän koulutuskuntayhtymä Gradian ammatilliset oppilaitokset Gradia Jyväskylä ja Gradia Jämsä yhdistyivät Ammattiopisto Gradiaksi, joka aloitti toimintansa 1.8.2023. 
Yhdistymisen taustalla on Gradian talouden tasapainottaminen ja toimintojen tehostaminen.
Ammattiopisto Gradia on osa Jyväskylän koulutuskuntayhtymää Gradiaa. Gradiaan kuuluu toisen asteen oppilaitoksia: Ammattiopisto Gradia sekä Jyväskylän Lyseon lukio, Schildtin lukio ja Jyväskylän aikuislukio. Gradia toimii yhdeksällä kampuksella Jyväskylässä, Jämsässä, Keuruulla ja Lievestuoreella (Laukaa). Jämsässä toimipaikat sijaitsevat Jämsänkoskella osoitteissa Koulutie 12, Koulutie 19 ja Metsäoppilaitoksentie 14.
Aiheesta muualla

Gradian toimipisteet ja kartat
Fredrik Solvang

| Fredrik Solvang |
| --- | --- |
 Solvang vuonna 2019.
Henkilötiedot
Syntynyt: 17. toukokuuta 1977 (ikä 47) Inchon, Etelä-Korea
Ammatti:  toimittaja, uutisankkuri
Muut tiedot
Tunnustukset:  Gullruten Paras juontaja 2020, 2023
Fredrik Solvang (s. 17. toukokuuta 1977 Inchon, Etelä-Korea) on norjalainen toimittaja ja uutisankkuri. Hän on työskennellyt NRK:lla vuodesta 2000. Vuodesta 2018 hän on juontanut Debatten-ajankohtaisohjelmaa, jolla on keskimäärin puoli miljoonaa katsojaa.
Palkinnot

Solvang sai vuosina 2020 ja 2023 parhaan juontajan Gullruten-palkinnon.
Yksityiselämä

Solvang adoptoitiin pienenä Etelä-Koreasta. Hän varttui Norjan pohjoisosassa sijaitsevassa Setermoenissa. Solvang on vaitonainen yksityiselämästään eikä juuri anna haastatteluja.
Aiheesta muualla

Kuvia tai muita tiedostoja aiheesta Fredrik Solvang Wikimedia Commonsissa
Gradius 2

| Gradius 2 |
| --- | --- |
Kehittäjä:  Konami
Julkaisija:  Konami
Säveltäjä:  Kinuyo Yamashita Motoaki Furukawa Masahiro Ikariko
Pelisarja:  Gradius
Julkaistu:  JP 1987
Lajityyppi:  ampumapeli
Pelimuoto:  yksinpeli, moninpeli
Alusta:  MSX, Sharp X68000
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK : 
Gradius 2 (tunnettu myös nimellä Nemesis 2) on Konamin kehittämä ja julkaisema ampumapeli, joka julkaistiin vuonna 1987 MSX:lle.
Peli on jatkoa Gradiukselle
Pelistä on julkaistu uusintaversio Sharp X68000:lle nimellä Nemesis '90 Kai.
Aiheesta muualla

Nemesis 2 MobyGamesissa (englanniksi)
Gradius 2 [Model RC751] Arcade History -sivustolla (englanniksi)
Nemesis '90 Kai MobyGamesissa (englanniksi)
Giskalan Johannes

Giskalan Johannes (k. 70 jaa.) (tunnetaan myös nimellä Yohanan me-Gush Halav, hepr. ‏יוחנן מגוש חלב‎ tai Johannes ben Levi) oli yksi juutalaiskapinallisten johtajista ensimmäisessä juutalaissodassa Rooman valtakuntaa vastaan.
Roomalaisten ryöstäessä ja polttaessa Johanneksen kotikylän, hän kokosi vastarintaliikkeen roomalaisia vastaan. Vuonna 70 roomalaiset piirittivät kenraali Titus Flavius Vespaniuksen johdolla Jerusalemin ja neljä kuukautta myöhemmin se vallattiin. Johannes oli tällöin Jerusalemin selooteista koottujen joukkojen komentaja ja hänet lähetettiin Roomaan, jossa hän vietti loppuelämänsä vankeudessa.
Gerry Adams

Gerry Adams vuonna 2018.
Gerry Adams, iiriksi Gearóid Mac Ádhaimh (s. 6. lokakuuta 1948 Belfast, Pohjois-Irlanti) on pohjoisirlantilainen poliitikko, joka oli Sinn Féinin puheenjohtaja (1983–2018) ja Irlannin alahuoneen jäsen.
Vuonna 1972 Adams otettiin kiinni ja häntä pidettiin tutkintavankeudessa ilman oikeudenkäyntiä heinäkuuhun 1972 saakka, minkä jälkeen hän osallistui salaisiin neuvotteluihin Ison-Britannian ulkoasiainministeri William Whitelaw’n kanssa aselevosta IRA:n ja brittijoukkojen kesken. Kun tasavaltalaisjohtajat otettiin kiinni 1973, Adams yritti paeta, mutta hänet otettiin kiinni ja vapautettiin 1976.
Vuonna 1981 Adams tuli kuuluisaksi Euroopassa ja Yhdysvalloissa toimimalla IRA:n vankilassa olevien nälkälakkoilijoiden puolestapuhujana. Syömä- ja sitä edeltäneen pitkäkestoisen peseytymättömyyslakon tavoitteena oli palauttaa poliittisen vangin asema, jonka Ison-Britannian hallinto oli lakkauttanut muutamaa vuotta aikaisemmin. Sinn Féinin puheenjohtajana Adamsia on pidetty liikkeen politiikkaan kääntymisen päästrategina.
Adams joutui murhayrityksen kohteeksi 1984 ja haavoittui siinä vaikeasti.
Adams oli aiemmin Ison-Britannian alahuoneen jäsen, mutta vuonna 2011 hän erosi tehtävästä ja sen sijaan pyrki ja pääsi Irlannin parlamentin jäseneksi.
Vuonna 2014 Adams pidätettiin ja häntä kuulusteltiin vuonna 1972 tapahtuneesta Jean McConvillen murhasta. Hän kiisti osallisuutensa murhaan, eikä häntä vastaan nostettu syytettä.
Asema IRA:ssa

Gerry Adams on toistuvasti kiistänyt olleensa koskaan IRA:n jäsen. Hän kiisti asian ensimmäisen kerran vuonna 1982, jolloin Sinn Féin alkoi etsiä poliittista ratkaisua Pohjois-Irlannin kriisiin. Toimittaja Ed Moloneyn mukaan Adams johti Belfastin prikaatia vuonna 1972 ja nousi IRA:n johtoon vuonna 1977.
Aiheesta muualla

Kuvia tai muita tiedostoja aiheesta Gerry Adams Wikimedia Commonsissa
Gerry Adams (Arkistoitu – Internet Archive)
Gone Postal

Gone Postal
Gone Postal on vuonna 2007 perustettu islantilainen death metal -yhtye.
Tuotanto

In the Depths of Despair (2008)
Spearheading the Umbrageous (2010)
Kokoonpano

Þorbjörn Steingrímsson laulu
Nökkvi G. Gylfason kitara
Ævar Örn Sigurðsson basso
Stefán A. Stefánsson rummut
Sphinx (lautapeli)

| Sphinx |
| --- | --- |
Pelaajia:  2 -4
Ikäsuositus:  8+
Pelin kesto:  30 -50 min
Monimutkaisuus:  keskitasoa
Strategisuus:  matala
Satunnaisuus:  korkea
 BoardGameGeek 
Sphinx on historiallinen lautapeli.
Pelaajat ovat historian tutkijoita, jotka raivaavat tietään faaraon hautakammion halki, avaten kääntyviä salaovia ja kohtaavat eläviä muumioita. He eivät kuitenkaan osaa ratkaista sfinksien arvoitusta. Vai osaavatko sittenkin? Jos pelaajat arvaavat väärin, he joutuvat takaisin aavikolle.
Pelin sisältö

Pelilauta
11 salaovea (kiinitettäviä pelilautaan)
11 pyöreää salaovialustaa (kiinitettäviä pelilautaan)
4 pelinappulaa (tutkijoita)
6 sfinksinappulaa
6 värikorttia
3 noppaa (2 tavallista, 1 käärmenoppa)
24 Sfinksi-korttia (4 kappaletta kutakin värikortin kuutta eri väriä)
Pelin tavoite

Pelaajien edessä pelilaudalla on merkillinen pyramidi, jonka faarao on rakennuttanut: täynnä salaovia olevat pitkät käytävät johtavat aarrekammioon, jota vartioi kolme mahtavaa sfinksiä. Ilman oikeita Sfinksi-kortteja ei voi ratkaista niiden arvoitusta ja päästä niistä ohi.
Pelaajien on kuunneltava muumioiden vihjeitä, kerätä Sfinksi-kortit käytäviltä ja kukistaa sfinksit.
Esivalmistelut

Ennen jokaista peliä:
Sfinksit sekoitetaan hyvin ja asetetaan pelilaudalla kuuteen sfinksin kuvalla varustettuun ruutuun: kolme suoraan aarrekammion eteen ja kolme pyramidin reunassa oleviin temppelikammioihin.
Kukin pelaaja valitsee itselleen pelinappulan eli tutkijan ja asettaa sen nuolella varustettuun lähtölruutuun.
Sfinksi-kortit ja nopat asetetaan valmiiksi pelilaatikon viereen.
Aarteen metsästys alkaa

Nuorin pelaaja aloittaa. Hän heittää noppaa ja siirtää pelinappulaansa.
Pelaajan siirto koostuu kolmesta osasta. Pelaaja heittää samanaikaisesti kaikkia kolmea noppaa ja siirtää pelinappulaansa noppien osoittamien silmälukujen verran mielivaltaisessa järjestyksessä. Jokainen kolmesta siirrosta on toimenpide, jota koskevat seuraavat säännöt:
Yhden siirron aika pelaaja saa:
Kulkea käytävällä eteen- ja taaksepäin. Suuntaa saa vaihtaa vain siirron osien välillä, ei siis kesken osasiirtoa.
Ohittaa toisia pelinappuloita, mutta osasiirto ei saa päättyä ruutuun, jossa on toisen pelaajan pelinappula.
Kulkea niin monen erikoisruudun (muumioruutu ja Sfinksi-korttiruutu) ja toisten pelinappuloiden miehittämien ruutujen kautta kuin haluaa.
Kun pelaajat hiippailevat pyramiidissa, voi kaikenlaista tapahtua...
Aarteen metsästys alkaa > Sfinksien vaihto

Yhdessä nopassa on kaksi käärmeen kuvaa. Jos joku pelaajista heittää nopallaan käärmeen, hänen on vaihdettava kahden sfinksin paikkaa keskenään katsomatta kuitenkaan niiden alle. Pelaajan on vaihdettava yksi aarrekammion edessä olevista sfinkseistä johonkin kolmesta temppelikammiossa olevista sfinkseistä.
Jos pelissä on mukana nuorempia lapsia, voi peliä pelata yksinkertaisemmilla säännöillä jolloin käärmenoppa poistuu pelistä ja käytössä ovat tavalliset nopat. Näin sfinksien vaihtaminenkin jää pois pelistä.
Aarteen metsästys alkaa > Salaovet

Jos osasiirto päättyy toiseen salaoven vieressä olevasta kahdesta ruudusta, pelaajan on painettava nappulansa muuria vasten. Nappula kääntyy oven mukana 180 astetta seinän toiselle sivulle. Vasta sitten tämä osasiirto päättyy. Vastustajien pelinappulat, jotka ovat tämän salaoven vieressä, kääntyvät automaattisesti mukana.
Jos pelissä on mukana nuorempia lapsia, voi peliä pelata yksinkertaisemmilla säännöillä, jolloin pelaaja saa itse päättää, käyttääkö salaovea, jos on päätynyt sen viereen tai käytetäänkö koko pelissä salaovia laisinkaan.
Aarteen metsästys alkaa > Erikoisruudut

Sfinksi-korttiruutu
Jos pelaaja menee osasiirtonsa aikana Sfinksi-korttiruutuun tai sen läpi, hän saa ottaa itselleen tämänvärisen Sfinksi-kortin pinosta, ellei hänellä vielä sitä ole. Jos hänellä jo on tämänvärinen hänen on laitettava se pinoon. 
Jos pelissä on nuorempia lapsia ja pelataan yksinkertaisemmilla säännöillä, kyseisen väristä Sfinksi-korttia ei tarvitse laittaa takaisin pinoon.
Muumioruutu
Tietyissä kohdissa pyramidia muumiot näyttävät tietä. Jos pelinappula menee muumioruutuun tai sen läpi, saa kyseinen pelaaja arvokkaan vihjeen: hän saa katsoa yhden sfinksin alle. Sen jälkeen hän asettaa sfinksin takaisin paikalleen näyttämättä sitä toisille pelaajille. Kukin pelaaja saa katsoa vain yhden sfinksin kierrosta kohden, vaikka hän kulkisi useampien muumioruutujen kautta.
Aarteen metsästys alkaa > Sfinksi-korttien nappaaminen

Jos pelaaja ohittaa toisen pelaajan pelinappulan, hän saa ottaa pelinappulan omistajalta minkä tahansa Sfinksi-kortin, jota hänellä itsellään ei vielä ole. Jos toisella pelaajalla ei ole ainuttakaan tai yhtään sopivaa Sfinksi-korttia, pelaaja ei voi myöskään napata häneltä mitään. 
Kierroksen aikana saa napata kortteja useammalta pelaajalta, mutta kultakin pelaajalta vain yhden kerran.
Pelin voittaminen

Jos joku pelaaja uskoo, että hän tietää kolmen aarrekammion edessä olevan sfinksin värin ja hänellä on niiden väriset Sfinksi-kortit, hän voi siirtyä näiden kolmen sfinksin luokse.
Riittää, kun hän pääsee ensimmäisen sfinksin luokse. Hänen ei tarvitse tavoittaa sitä tarkalla silmäluvulla eikä osasiirron lopuksi. 
Kun hän saapuu ensimmäisen sfinksin luokse, hän asettaa pelinappulansa aarreruutuun ja näyttää kolme mielestään oikeanväristä Sfinksi-korttia oikeassa järjestyksessä. Hän saa nyt katsoa salaa kolmen sfinksin alustaa ja vertaa niitä omiin Sfinksi-kortteihinsa:
Jos värit ja niiden järjestys täsmäävät, hän on voittanut pelin.
Mutta jos yksikin väri tai järjestys poikkeaa, pelaaja asettaa sfinksit takaisin paikoilleen. Hän menettää kaikki keräämänsä Sfinksi-kortit, ja hänen täytyy palata lähtöruutuun. Sen jälkeen peli jatkuu normaaliin tapaan.
Jos pelissä on mukana nuorempia lapsia ja peliä pelataan yksinkertaisemmilla säännöillä, ei värien järjestyksellä ole väliä sfinksejä voittaessa.
Gary Brooker

| Gary Brooker |
| --- | --- |

Henkilötiedot
Syntynyt: 29. toukokuuta 1945 Lontoo, Englanti
Kuollut: 19. helmikuuta 2022 (76 vuotta)
Muusikko
Tyylilajit:  hard rock, progressiivinen rock, kamaripop, rock and roll ja jazz 
Soittimet:  piano 
Levy-yhtiöt:  Mercury Records ja Chrysalis Records 
Aiheesta muualla
www.procolharum.com/procolgb.htm
  [ Muokkaa Wikidatassa ] [ ohje ]  
Gary Brooker (29. toukokuuta 1945 Lontoo, Englanti – 19. helmikuuta 2022) oli brittiläisen Procol Harum -rockyhtyeen perustajajäsen, kosketinsoittaja, laulusolisti ja lauluntekijä.
Brooker syntyi Lontoon itäosissa Hackneyssä ja perusti 14-vuotiaana ensimmäisen yhtyeensä, The Paramountsin. Siitä tuli nopeasti suosittu paikallisten nuorten parissa, ja se sai EMI:ltä levytyssopimuksen. Yhtyeen esikoissingle ”Poison Ivy” ilmestyi vuonna 1964, ja se oli pienimuotoinen hitti. The Paramountsin menestyksestä huolimatta Brooker perusti 1966 uuden yhtyeen, Procol Harumin. Sitä olivat perustamassa myös jo The Paramountsista tuttu Robin Trower sekä Keith Reid.
Procol Harum julkaisi kesällä 1967 suurimman hittinsä, kappaleen ”A Whiter Shade Of Pale”. Se on yksi historian menestyneimpiä singlejä, ja sitä on myyty yli 10 miljoonaa kappaletta ympäri maailmaa. Ensimmäisessä Brit Awards -gaalassa 1977 kappale valittiin Queenin ”Bohemian Rhapsodyn” kanssa Britannian vuosien 1952–1977 parhaaksi pop-singleksi. Procol Harum ei pystynyt toistamaan ”A Whiter Shade Of Palen” menestystä, ja sai vain kaksi muuta kappaletta Britannian singlelistoille. Yhtye oli kuitenkin merkittävässä asemassa nostamassa 1960-luvun lopulla ja 1970-luvun alussa progressiivista rockia suosioon.
Procol Harum hajosi 1977, kun sen kokoonpano oli vaihtunut monta kertaa pienen ajan sisällä. Brooker julkaisi ensimmäisen sooloalbuminsa No More Fear Of Flying vuonna 1979. Sen jälkeen häneltä ilmestyivät albumit Lead Me To The Water (1982) ja Echoes In The Night (1985). Brooker teki yhteistyötä silloisen naapurinsa Eric Claptonin kanssa albumille Another Ticket (1981). Brooker työskenteli uransa aikana myös George Harrisonin, Alan Parsons Projectin, Kate Bushin ja Ian McDonaldin kanssa.
Procol Harum palasi yhteen vuonna 1991, ja Brooker oli heti mukana sen paluualbumilla, The Prodigal Strangerillä. Yhtye jatkoi sen jälkeen ahkerasti keikkailua ja äänittämistä. Brookerin viimeinen konsertti Procol Harumin kanssa oli Sveitsissä 2019. Yhtye jäi seuraavana vuonna hetkeksi tauolle koronapandemian takia.
Brooker kuoli helmikuussa 2022 syöpään.
Sooloalbumit

1979 No More Fear Of Flying
1982 Lead Me to The Water
1985 Echoes In The Night
1996 Within Our House
Gotthard (albumi)

| Gotthard Gotthard |
| --- | --- | --- |

Studioalbumin tiedot
 Julkaistu: 9. maaliskuuta 1992
 Tuottaja(t): Chris von Rohr
 Tyylilaji: hard rock
 Kesto: 46.11
 Levy-yhtiö: BMG
Gotthardin muut julkaisut
|   | Gotthard 1992 | Dial Hard 1994 |
Gotthard on samannimisen yhtyeen ensimmäinen studioalbumi. Se julkaistiin vuonna 1992.
Kappaleet

Standing In the Light – 3.54
Downtown – 3.06
Firedance – 6.12 (säv. &, san. Steve Lee/Leo Leoni/Chris von Rohr)
Hush – 4.04 (säv. &, san. Joe South)
Mean Street Rocket – 3.53 (säv. &, san. Steve Lee/Leo Leoni/Chris von Rohr)
Get Down – 3.22 (säv. &, san. Chris von Rohr/Mauser)
Take Me – 3.43
Angel – 5.09
Wonderland – 5.31
Lonely Heartache – 3.45
Hunter – 4.15
All I Care For – 3.10
That's It – 1.16 (instrumentaali, säv. Leo Leoni/Hena Habegger)
Kappaleiden sanoitus ja sävellys: Steve Lee ja Leo Leoni ellei toisin mainita.
Kokoonpano

Steve Lee – laulu
Leo Leoni – kitara, laulu
Marc Lynn – basso
Hena Habegger – rummut
Vivian Campbell – kitara kappaleissa 3 ja 6
Pat Regan – kosketinsoittimet
Neil Otupacca – kosketinsoittimet
Gemballa

Gemballa GTR 650 Evo
Gemballa on saksalainen urheiluautojen valmistaja, jonka toimitilat sijaitsevat Leonbergissa lähellä Stuttgartia. Samoin kuin RUF, sen mallisto pohjautuu hyvin pitkälle Porschen mallistoon. Gemballan kuitenkin katsotaan Saksan lainsäädännön perusteella olevan itsenäinen autonvalmistaja, sillä riittävän moni yksittäinen osa Gemballan versioissa on joko omavalmisteinen tai muutoin poikkeava Porschen vastaavista malleista.
Gemballan versio Porsche 996 Turbosta
Historia

Gemballa perustettiin vuonna 1970 ja se sai nimensä perustajansa Uwe Gemballan mukaan. Vuonna 2010 Uwe Gemballa katosi liikematkalla Etelä-Afrikassa ja hänen ruumiinsa löydettiin myöhemmin teloitettuna. Yritys kärsi talousvaikeuksista ja Uwe Gemballa oli ilmeisesti sotkeutunut sen seurauksena talousrikoksiin.
Saavutukset

Gemballan rakentama 600-hevosvoimainen Porsche-klooni piti 1990-luvun loppupuoliskolla hallussaan Nürburgringin vanhalla Nordschleifellä vakioautojen kierrosennätystä. Wolfgang Kaufmann paranteli ennätystä lukemiin 7'32.52" vuonna 2001. Sittemmin ennätys on rikottu Porschen Carrera GT -mallilla vajaan sekunnin erolla.
Aiheesta muualla

Gemballan virallinen kotisivu
Gone with the Sin

| ”Gone With the Sin” HIM |
| --- | --- | --- |

Singlen tiedot
 Albumilta: Razorblade Romance
 Julkaistu: 2000
 Tyylilaji: alternative rock
 Kesto: 03.51
 Levy-yhtiö: Sony BMG
Listasijoitukset
  Suomen virallinen lista: 1.
HIM:in muut singlet
| ”Poison Girl” 2000 | ”Gone with the Sin” 2000 | ”Pretending” 2001 |
Gone with the Sin on suomalaisen rockyhtye HIMin single vuodelta 2000. Kappale löytyy HIM:in levyiltä Razorblade Romance ja And Love Said No – The Greatest Hits 1997–2004
Musiikkivideo

Video kuvattiin englantilaisella maaseudulla. Videon ohjaaja Ercin Fizilin ideoima musiikkivideo sisälsi murtuneenselvennä Ville Valon kävelemässä maaseudulla, kunnes hän löysi haudan, jonka kyljessä luki Gone With The Sin. Hän asettaa kukat haudalle ja video päättyy. Saksalainen versio sisälsi saman editoituna ja kappaleen leikkaus oli erilainen.
Listasijoitus

Suomen virallinen singlelista: 1 (45/2000)
G.O.A.T

| G> O.A.T. Immanuel |
| --- | --- | --- |

Julkaisun tiedot
 Julkaistu: 7.10.2022
 Tyylilaji: Hip hop
 Kesto: 02.20
 Levy-yhtiö: Infinite Records
Immanuel muut julkaisut
| King of the Jungle 1.11.2013 | G.O.A.T. 7.10.2022 | Valheet 25.11.2022 |
G.O.A.T. on Immanuelin kappale, joka julkaistiin lokakuussa 2022.
Kappaleet

G.O.A.T. – 2.20
Tekijätiedot

Tuotanto: Playa G, Beige
Miksaus ja masterointi: Petri Matara
Sanoitus: Mikael Meklin & Roni Lempiäinen
Giuseppe Torti

Giuseppe Torti (1. helmikuuta 1928 – 14. maaliskuuta 2005) oli sveitsiläinen roomalaiskatolinen piispa. Hänet vihittiin papiksi 7. kesäkuuta 1952 ja nimitettiin Luganon piispaksi 9. kesäkuuta 1995. Piispaksi vihkiminen seurasi 10. syyskuuta. Pääkonsekraattorina toimi Gilberto Agustoni, jota avusti Karl-Josef Rauber.
Torti jäi eläkkeelle 18. joulukuuta 2003.
Greenock

| Greenock |
| --- | --- |

 Greenock
 Koordinaatit: 55°57′0″N, 4°45′54″W 
Valtio:  Yhdistynyt kuningaskunta
Osa:  Skotlanti
Hallintoalue:  Inverclyde
Infobox OKVirheellinen NIMI-arvo: 
Greenock (gaeliksi Grianaig) on Skotlannissa Inverclyden hallintoalueella kaupunki ja hallinnollinen keskus ja entinen itsehallinnollinen kaupunki (burgh of barony) Renfrewshiren historiallisessa piirikunnassa. Se sijaitsee Skotlannin Keski-Alamaiden länsiosassa. Se kuuluu kaupunkialueeseen, jossa sen länsipuolella on Gourock ja itäpuolella Glasgow'n satama. Greenockin väkiluku oli vuoden 2011 väestönlaskennassa 44 0248. Se on Clyden etelärannalla "Tail of the Bankissa", missä Clydejoki laajenee Clydenlahdeksi.
Aiheesta muualla

Kuvia tai muita tiedostoja aiheesta Greenock Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Greenock
Käännös suomeksi
Giuseppe Torelli

Giuseppe Torelli
Giuseppe Torelli (22. huhtikuuta 1658 Verona – 2. helmikuuta 1709 Bologna) oli italialainen viulisti ja säveltäjä, joka tunnetaan parhaiten hänen lukuisista soolokonsertoistaan ja concerto grossoistaan. Hänen konserttonsa noudattivat italialaisesta ooppera-alkusoitosta lainattua osien rakennetta nopea-hidas-nopea, josta pian muodostui konserttojen malli lähes kahdeksisadaksi vuodeksi.
Silva

Silva voi tarkoittaa seuraavia:
Silva, naisen etunimi
Silva, kylä Kiikalassa
Silva Fennica, Suomen Metsätieteellisen Seuran ja Luonnonvarakeskuksen aikakausjulkaisu
TP Silva, suomalainen maa- ja metsätalouskoneita valmistava yritys
Silvan saha, Kaskisissa 1918–1928 toiminut saha.
Greenleen piirikunta

Greenleen piirikunta (engl. Greenlee County) on piirikunta Arizonassa Yhdysvalloissa. Vuoden 2019 arvion mukaan siellä asui 9 498 asukasta. Väkiluku kasvoi 12,5 prosenttia vuoden 2010 väestönlaskentaan nähden, jolloin piirikunnassa asui 8 437 asukasta. Greenleen pinta-ala on 4 774 neliökilometriä. Sen hallinnollinen keskus on Cliftonin kaupunki.
Historia

Greenleen piirikunta perustettiin vuonna 1909 ja nimettiin Cliftonin alueen varhaisen uudisasukkaan Mason Greenleen mukaan. Piirikunta on järjestyksessä Arizonan 14. ja se muodostettiin osasta Grahamin piirikuntaa. Clifton on ollut alusta saakka piirikunnan hallinnollinen keskus.